open-index/open-wikipedia-markdown huggingface dataset:
แกรนด์ดัชเชสแซนียา อะเลคซันดรอฟนาแห่งรัสเซีย

**แกรนด์ดัชเชสแซนียา อะเลคซันดรอฟนาแห่งรัสเซีย** (;  – 20 เมษายน ค.ศ. 1960) เป็นพระราชธิดาพระองค์โตในจักรพรรดิอะเลคซันดร์ที่ 3 แห่งรัสเซีย กับจักรพรรดินีมารีเยีย เฟโอโดรอฟนาแห่งรัสเซีย และเป็นพระขนิษฐาในจักรพรรดินีโคไลที่ 2 แห่งรัสเซีย

พระองค์ทรงอภิเษกสมรสกับแกรนด์ดยุกอเล็กซานเดอร์ มิคาอิลโลวิชแห่งรัสเซีย พระภาคิไนยมีพระบุตร 7 พระองค์ หนึ่งในเจ็ดพระองค์คือเจ้าหญิงอีรีนา อเล็กซานดรอฟนาแห่งรัสเซีย ซึ่งได้เสกสมรสกับเฟลิกซ์ ยูซ์ป็อป หนึ่งในผู้ลอบสังหารกรีโกรี รัสปูติน ผู้อภิบาลรักษาอะเลคเซย์ นีโคลาเยวิช ซาเรวิชแห่งรัสเซีย ทำให้เกิดปัญหาในราชวงศ์ขึ้น

พระองค์ทรงไม่โปรดจักรพรรดินีอเล็กซานดรา เฟโอโดรอฟนาแห่งรัสเซียเป็นอย่างยิ่ง และมักไม่เสด็จด้วยกัน ก่อนที่จะเกิดเหตุการณ์การประหารชีวิตราชวงศ์โรมานอฟ ทำให้พระองค์ต้องลี้ภัยทางการเมืองมาประทับที่สหราชอาณาจักร นับตั้งแต่ ค.ศ 1917

หลังจากเสด็จมาประทับแล้ว ก็ยังทรงติดต่อกับ พระขนิษฐา อย่างแกรนด์ดัชเชสโอลกา อะเลคซันดรอฟนาแห่งรัสเซีย ณ ประเทศเดนมาร์ก แต่มิได้เสด็จไปประเทศเดนมาร์ก ยังคงประทับที่สหราชอาณาจักร ณ พระราชวังแฮมป์ตันคอร์ต จนกระทั่งถึง ปี ค.ศ. 1953 ทรงได้รับเชิญให้เข้าร่วมพระราชพิธีบรมราชาภิเษกของสมเด็จพระราชินีนาถเอลิซาเบธที่ 2 แห่งสหราชอาณาจักร แต่มิได้เสด็จไปด้วยความโทมนัส ก่อนจะเสด็จสิ้นพระชนม์ลงเมื่อวันที่ 20 เมษายน ค.ศ 1960 สิริพระชันษา 85 ปี ก่อนที่ในอีกเจ็ดเดือนต่อมาแกรนด์ดัชเชสโอลกา อะเลคซันดรอฟนาแห่งรัสเซีย พระขนิษฐาจะเสด็จสิ้นพระชนม์ลง

## อ้างอิง

หมวดหมู่:แกรนด์ดัชเชสแห่งรัสเซีย
หมวดหมู่:ราชวงศ์ฮ็อลชไตน์-ก็อททอร์พ-โรมานอฟ
บนพระจันทร์มีกระต่าย

***บนพระจันทร์มีกระต่าย*** () เป็นละครโทรทัศน์ไทยแนวจินตนิยม ปี พ.ศ. 2568 ผลิตโดยเดอะ วัน เอ็นเตอร์ไพรส์ นำแสดงโดยสุภัสสรา ธนชาต, นรภัทร วิไลพันธุ์ และน้ำทิพย์ จงรัชตวิบูลย์ ละครเรื่องนี้ออกอากาศตอนแรกเมื่อวันที่ 7 เมษายน พ.ศ. 2568 ทางช่องวัน 31 และออกอากาศตอนจบเมื่อวันที่ 3 มิถุนายน ปีเดียวกัน

## นักแสดง
### นักแสดงหลัก
* สุภัสสรา ธนชาต รับบท พิชชา
* นรภัทร วิไลพันธุ์ รับบท จิระ
* น้ำทิพย์ จงรัชตวิบูลย์ รับบท แอนนิต้า
* ชลวิทย์ มีทองคำ แสดงเป็น เก้อ
* ธยศทรณ์ ไวยฉัยยา แสดงเป็น วสุ
* อัจฉรียา โพธิพิพิธธนากร แสดงเป็น มะปราง
* วิรายา ภัทรโชคชัย แสดงเป็น เพลิน
* วริษฐ์ ทิพโกมุท แสดงเป็น ลักษณ์
* โสภิตนภา ชุ่มภาณี แสดงเป็น กชกร
* โอลิเวอร์ พูพาร์ต แสดงเป็น กิตติ
* มิณฑิตา วัฒนกุล แสดงเป็น ทิวา
* พศุฑย์ พงศ์พศุตม์ แสดงเป็น บิว
* ภัทรสุดา อนุมานราชธน แสดงเป็น ป้าสมร
### นักแสดงรับเชิญ
* ณหทัย พิจิตรา แสดงเป็น แม่แจ้ว
* กรองทอง รัชตะวรรณ แสดงเป็น แอนนา
* โชติรส แก้วพินิจ แสดงเป็น อารยา
* ทิพย์รมิดา พันตาวงษ์กบิล แสดงเป็น นักร้องผับ
* พิเชษฐ์ เปรียบยอดยิ่ง แสดงเป็น หนอน
* วัชรพล นนท์ภักดี แสดงเป็น แจ๊ค
* พัสมนตร์ สุภณเดชพงศ์ แสดงเป็น ก๋อย
* กฤตยา มัธยาคม แสดงเป็น มุก
* พรภวิษย์ พุฒิเศรษฐกุลอารยา แสดงเป็น เฉิน
* จริยา ทรัพย์ประเสริฐ แสดงเป็น ยายจันทร์

## การผลิต
ช่องวัน 31 ได้เผยแพร่ทีเซอร์แรกในงาน “one สนั่นจอ 2024” เมื่อวันที่ 28 พฤศจิกายน พ.ศ. 2566

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์โดยเดอะ วัน เอ็นเตอร์ไพรส์
พิชฌามลณ์ โอภาสนิพัทธ์

**พิชฌามลณ์ โอภาสนิพัทธ์** (ชื่อเล่น: พิ้งค์; 4 มกราคม พ.ศ. 2550 – ) เป็นนักแบดมินตันชาวไทย เธอเริ่มเล่นแบดมินตันตั้งแต่อายุห้าขวบ โดยได้รับการฝึกจากคุณพ่อที่สโมสรแบดมินตันไทยสไมล์ ซึ่งเธอคว้าแชมป์ประเภทหญิงเดี่ยวในการแข่งเยาวชนชิงแชมป์โลก 2023

## อ้างอิง

## แหล่งข้อมูลอื่น
* 
* 

หมวดหมู่:นักกีฬาจากจังหวัดเชียงใหม่
หมวดหมู่:นักแบดมินตันหญิงชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาหญิงชาวไทยในคริสต์ศตวรรษที่ 21
เฮาโลก๋วน

**เฮาโลก๋วน** หรือ **เฮ่าโลก๋วน** มีชื่อในภาษาจีนกลางว่า **หู่เหลากวาน**  ()  เป็นจุดคอขวดหรือช่องแคบทางยุทธศาสตร์ทางตะวันตกเฉียงเหนือของนครสิงหยาง (滎陽) มณฑลเหอหนาน (河南) ประเทศจีน บริเวณเชิงเขาของเขาซง (嵩山 *ซงชาน*) ด่านเฮาโลก๋วนเป็นสถานที่ที่เกิดยุทธการในประวัติศาสตร์หลายครั้ง ทำหน้าที่เป็นแนวป้องกันด้านตะวันออก ของนครลกเอี๋ยง (洛陽 *ลั่วหยาง*) อันเป็นนครหลวงของหลายราชวงศ์  ด้วยชัยภูมิที่มีเขาซงทางทิศใต้ และมีแม่น้ำฮองโห (黃河 *หฺวางเหอ*) ทางทิศเหนือ ด่านเฮาโลก๋วนจึงมีการป้องกันที่แข็งแกร่ง  ตลอดช่วงเวลาในประวัติศาสตร์มีการสร้างโครงสร้างเชิงป้องกันจำนวนมาก ตั้งแต่เมื่อด่านถูกจัดตั้งขึ้นในยุครณรัฐ (戰國 *จ้านกั๋ว*) ด่านเฮาโลก๋วนได้รับการเสริมความแข็งแกร่งในยุคราชวงศ์ถัง (唐)

ชื่อด่าน "เฮาโลก๋วน" หรือ "หู่เหลากวาน" มีความหมายว่า "ด่านกรงเสือ" มีที่มาจากการที่พระเจ้าจี๋วมกอ๋อง (周穆王 *โจวมู่หวาง*) แห่งราชวงศ์จิว (周 *โจว*) ทรงดักเสือได้ ณ สถานที่แห่งนี้ ด่านเฮาโลก๋วนเคยถูกเรียกด้วยชื่อว่า **อู่เหลากวาน**  () เป็นระยะเวลาหนึ่งในยุคราชวงศ์ถัง เพื่อหลีกเลี่ยงการเรียกชื่อพ้องกับพระนามของพระอัยกาของจักรพรรดิถังเกาจู่ (唐高祖) คือหลี หู่ (李虎) บางครั้งด่านเฮาโลก๋วนยังถูกเรียกด้วยชื่อว่า **กิสุยก๋วน** หรือ **กีจุยก๋วน** ในภาษาจีนกลางเรียกว่า  **ซื่อฉุ่ยกวาน**  () ซึ่งสร้างความสับสนเป็นอย่างมากว่าด่านเฮาโลก๋วนกับด่านกิสุยก๋วนเป็นสถานที่เดียวกันหรือไม่ ล่อกวนตง (羅貫中 *หลัว กว้านจง*) ผู้ประพันธ์นวนิยาย *[[สามก๊ก]]* (三國演義 *ซานกั๋วเหยี่ยนอี้*) อาจสับสนเรื่องชื่อเหล่านี้ด้วยเช่นกัน โดยได้เขียนในนวนิยาย *สามก๊ก* ให้ด่านเฮาโลก๋วนและด่านกิสุยก๋วนเป็นสองสถานที่แยกกัน ทั้งที่ในความจริงเป็นแล้วทั้งสองชื่อหมายถึงสถานที่แห่งเดียวกัน 

กล่าวกันว่ามียุทธการหลายครั้งที่มีการสู้รบที่ด่านเฮาโลก๋วน โดยยุทธการที่โด่งดังที่สุดคือยุทธการที่เฮาโลก๋วน ในนวนิยายเรื่อง *[[สามก๊ก]]* ซึ่งเป็นการศึกที่กองทัพพันธมิตรภายใต้การนำของอ้วนเสี้ยว (袁紹 *ยฺเหวียน เช่า*) ปะทะกับกำลังทหารชั้นยอดของตั๋งโต๊ะ (董卓 *ต่ง จั๋ว*) ด่านเฮาโลก๋วนยังเป็นสถานที่เกิดยุทธการที่หู่เหลา (เฮาโล) เมื่อ ค.ศ. 621 ซึ่งเป็นการศึกที่หลี่ ชื่อหมิน (李世民) เอาชนะโต้ว เจี้ยนเต๋อ (竇建德) และบีบให้หวาง ชื่อชง (王世充) ยอมจำนน เป็นการวางรากฐานของราชวงศ์ถัง นวนิยายเรื่อง *[[ห้องสิน]]* (封神演義 *เฟิงเฉินเหยี่ยนอี้*)  ซึ่งมีฉากในช่วงปลายยุคเซียง (商 *ชาง*) ก่อนยุคสามก๊กหนึ่งพันปี  ก็มีการบรรยายถึง 2 ศึกใหญ่ที่เกิดขึ้นที่ด่านเฮาโลก๋วนหรือที่ในนวนิยายเรียกว่า "กีจุยก๋วน" (ปรากฏในตอนที่ 33 และ 76)

## อ้างอิง

หมวดหมู่:ช่องเขาในประเทศจีน
เกาะท้ายตาหมื่น

**เกาะท้ายตาหมื่น** เป็นเกาะในตำบลท่าเทววงษ์ อำเภอเกาะสีชัง จังหวัดชลบุรี ตั้งอยู่ที่ละติจูด 13 องศา 06.4 ลิปดาเหนือ ลองจิจูด 100 องศา 48.4 ลิปดาตะวันออก เกาะมีขนาดความกว้าง 80 เมตร ความยาว 240 เมตร มีเนื้อที่ 13,411 ตารางเมตร และมีความสูง 30 เมตร โดยเกาะแห่งนี้ตั้งอยู่ทางทิศใต้ของเกาะค้างคาว ในระยะห่าง 100 เมตร บริเวณรอบเกาะท้ายตาหมื่น มีพื้นที่แนวปะการัง 32.18 ไร่

บริเวณเกาะท้ายตาหมื่นพบไบรโอซัว ทั้งหมด 1 ชั้น อันดับ 10 วงศ์ 10 สกุล รวมทั้งหมด 12 ชนิด ไบรโอซัวที่พบส่วนมากมีรูปทรงการ เจริญแบบเคลือบ แพร่กระจายอยู่บนเปลือกหอย เศษซาก หรือวัตถุใต้น้ำจากพื้นทรายในแนวปะการัง

## อ้างอิง

ท้ายตาหมื่น
วัดถ้ำเขาชะอางค์

**วัดถ้ำเขาชะอางค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองไผ่ อำเภอด่านมะขามเตี้ย จังหวัดกาญจนบุรี ที่ดินเฉพาะบริเวณที่ตั้งวัดมีเนื้อที่ประมาณ 200 ไร่

หลังจากมีชาวบ้านจากพื้นที่อื่นได้เข้ามาอาศัยในบริเวณที่เรียกว่าบ้านหนองไผ่ ต่อมามีการค้นพบถ้ำต่าง ๆ ที่อยู่รอบเขา และได้ตั้งชื่อตามลักษณะของถ้ำ เช่น ถ้ำไทรงาม ถ้ำตำหนักเพชร ถ้ำพระพุทธ ถ้ำเสือหัด และถ้ำเขาชะอางค์ ชาวบ้านได้ช่วยกันสร้างวัดขึ้นมาใกล้กับภูเขา ซึ่งตรงกับบริเวณปากถ้ำเขาชะอางค์ ชาวบ้านจึงเรียกวัดนี้ว่า "วัดถ้ำเขาชะอางค์"

วัดถ้ำเขาชะอางค์ตั้งวัดเมื่อ พ.ศ. 2482  และได้รับพระราชทานวิสุงคามสีมา เมื่อ พ.ศ. 2519 ปากถ้ำมีพระพุทธรูปด้านในมีพระนอนปางไสยาสน์ พระยืน และอีกหลายองค์

## อ้างอิง

ถ้ำเขาชะอางค์
หมวดหมู่:สิ่งก่อสร้างในอำเภอด่านมะขามเตี้ย
สเตฟาโน ปีโอลี

**สเตฟาโน ปิโอลี** (เกิด 20 ตุลาคม ค.ศ. 1965) เป็นผู้จัดการฟุตบอลและอดีตนักฟุตบอลชาวอิตาลีในตำแหน่งกองหลัง

เขามีประสบการณ์คุมหลายทีมในเซเรียอา อาทิ โบโลญญา, ลัตซีโย, อินเตอร์มิลาน และฟีออเรนตีนา แต่ผลงานที่โดดเด่นที่สุดคือการพาเอซี มิลานชนะเลิศเซเรียอา (สกูเดตโต) ในฤดูกาล 2021–22 จนทำให้เขาได้รับรางวัลผู้ฝึกสอนยอดเยี่ยมจาก Panchina d'Oro สำหรับฤดูกาลนั้น เขาพามิลานเข้าถึงรอบรองชนะเลิศของยูฟ่าแชมเปียนส์ลีก ฤดูกาล 2022–23 ก่อนที่จะอำลาสโมสรหลังจบฤดูกาล 2023–24

## เกียรติประวัติ
### ผู้เล่น
**ปาร์มา**
* เซเรียซี1: 1983–84

**ยูเวนตุส**
* เซเรียอา: 1985–86
* ยูโรเปียนซูเปอร์คัพ: 1984
* ยูโรเปียนคัพ: 1984–85
* อินเตอร์คอนติเนนตัลคัพ: 1985

**ฟีออเรนตินา**
* เซเรียบี: 1993–94

### ผุ้จัดการ
**เอซี มิลาน**
* เซเรียอา: 2021–22

**รางวัลส่วนตัว**
* ผู้ฝึกสอนยอดเยี่ยมแห่งฤดูกาลของเซเรียอา: 2021–22
* ผู้ฝึกสอนยอดเยี่ยมประจำเดือนของเซเรียอา: ตุลาคม ค.ศ. 2021, มีนาคม ค.ศ. 2022, พฤษภาคม ค.ศ. 2022
* ผู้ฝึกสอนยอดเยี่ยมแห่งปีของเซเรียอา: 2022
* Panchina d'Oro: 2021–22
* ผู้จัดการยอดเยี่ยมประจำเดือนของซาอุดีโปรลีก: มกราคม ค.ศ. 2025

## อ้างอิง

## แหล่งข้อมูลอื่น

* 

หมวดหมู่:บุคคลจากปาร์มา
หมวดหมู่:นักฟุตบอลชายชาวอิตาลี
หมวดหมู่:กองหลังฟุตบอลชาย
หมวดหมู่:ผู้เล่นปาร์มากัลโช 1913
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลเฮลแลสเวโรนา
หมวดหมู่:ผู้เล่นสโมสรฟุตบอลฟีออเรนตีนา
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้เล่นในเซเรียซี
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้จัดการทีมปาร์มากัลโช 1913
หมวดหมู่:ผู้จัดการทีมอูเอซเซ ซัสซูโอโลกัลโช
หมวดหมู่:ผู้จัดการทีมอัสโซชาซีโอเนกัลโชกีเอโวเวโรนา
หมวดหมู่:ผู้จัดการทีมสโมสรฟุตบอลปาแลร์โม
หมวดหมู่:ผู้จัดการทีมสโมสรฟุตบอลโบโลญญา 1909
หมวดหมู่:ผู้จัดการทีมสโมสรกีฬาลัตซีโย
หมวดหมู่:ผู้จัดการทีมสโมสรฟุตบอลอินแตร์นาซีโอนาเลมีลาโน
หมวดหมู่:ผู้จัดการทีมสโมสรฟุตบอลฟีออเรนตีนา
หมวดหมู่:ผู้จัดการทีมเอซี มิลาน
หมวดหมู่:ผู้จัดการทีมฟุตบอลในเซเรียอา
หมวดหมู่:ผู้จัดการทีมฟุตบอลในเซเรียบี
หมวดหมู่:ผู้จัดการทีมฟุตบอลในซาอุดีโปรลีก
หมวดหมู่:ผู้จัดการทีมสโมสรฟุตบอลอันนัศร์
ขัง 8

***ขัง 8*** เป็นภาพยนตร์ไทยแนวชีวิต อาชญากรรม ขนาด 35 มม. พากย์เสียงในฟิล์ม ปี พ.ศ. 2517 สร้างโดยบางกอกการภาพยนตร์ กำกับโดยวินิจ ภักดีวิจิตร นำแสดงโดยปิยะมาศ โมนยะกุล, กรุง ศรีวิไล และสรพงศ์ ชาตรี เข้าฉายครั้งแรกเมื่อวันที่ 29 มิถุนายน พ.ศ. 2517 ที่โรงภาพยนตร์โคลีเซี่ยม ภาพยนตร์เรื่องนี้เป็นภาพยนตร์เรื่องแรกในชีวิตการแสดงของปิยะมาศ โมนยะกุล

ต่อมาในปี พ.ศ. 2545 สหมงคลฟิล์ม อินเตอร์เนชั่นแนล ได้นำภาพยนตร์เรื่องนี้กลับมาสร้างใหม่อีกครั้ง กำกับโดย สนานจิตต์ บางสพาน นำแสดงโดย สรวงสุดา ลาวัณย์ประเสริฐ ในบทดาวไสว ไพจิตร, พิชญ์นาฏ สาขากร, กนกวรรณ โลศิริ, ภัทรวรินทร์ ทิมกุล, อรรถชัย อนันตเมฆ, ทรงสิทธิ์ รุ่งนพคุณศรี และดิลก ทองวัฒนา

## เนื้อเรื่อง
ดาวไสว ไพจิตร (ปิยะมาศ โมนยะกุล) เป็นหญิงสาวที่มีบุคลิกเรียบร้อยและอ่อนหวาน ชีวิตของเธอพลิกผันเมื่อชายคนรักนอกใจไปมีความสัมพันธ์กับหญิงอื่น ภายหลังเมื่อเธอจับได้และเผชิญหน้ากับเขา ชายคนรักกลับแสดงท่าทีดูถูกและประกาศถอนหมั้นต่อหน้าหญิงคนใหม่ เหตุการณ์ดังกล่าวสร้างความเสียหายต่อศักดิ์ศรีและสภาพจิตใจของดาวไสวอย่างรุนแรง

ด้วยความโกรธและความผิดหวัง เธอได้ก่อเหตุยิงชายคนรักจนเสียชีวิต ส่งผลให้ถูกดำเนินคดีในข้อหาฆ่าคนตาย และถูกคุมขังในเรือนจำแดน 8 ซึ่งเป็นแดนสำหรับนักโทษหญิงในคดีร้ายแรง ระหว่างการใช้ชีวิตในเรือนจำ เธอต้องเผชิญกับสภาพแวดล้อมที่ยากลำบากและปัญหาต่าง ๆ ภายในกำแพงคุก

ในขณะเดียวกัน ดาวไสวพยายามต่อสู้คดีตามกระบวนการยุติธรรม โดยมีทนายความหนุ่มอย่าง สงคราม (สรพงศ์ ชาตรี) คอยให้ความช่วยเหลือและสนับสนุน เพื่อหวังให้เธอได้รับการพิจารณาคดีอย่างเป็นธรรมและมีโอกาสพ้นโทษในอนาคต

## นักแสดง
* ปิยะมาศ โมนยะกุล รับบท ดาวไสว ไพจิตร
* กรุง ศรีวิไล รับบท ชุมพล
* สรพงศ์ ชาตรี รับบท สงคราม

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2517
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์โดยบางกอกการภาพยนตร์
หมวดหมู่:ภาพยนตร์ที่กำกับโดย วินิจ ภักดีวิจิตร
หมวดหมู่:ภาพยนตร์ที่ถ่ายทำใน 35 มม.
ตำบลป่าก่อ

**ป่าก่อ** เป็นตำบลในอำเภอชานุมาน จังหวัดอำนาจเจริญ เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลป่าก่อตั้งแต่ปี พ.ศ. 2539     

## ที่ตั้งและอาณาเขต
ตำบลป่าก่อ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลคำเขื่อนแก้ว
* **ทิศตะวันออก** ติดต่อกับตำบลโคกก่ง
* **ทิศใต้** ติดต่อกับตำบลหนองข่า (อำเภอปทุมราชวงศา)
* **ทิศตะวันตก** ติดต่อกับตำบลหนองไฮ (อำเภอเสนางคนิคม)
## ประวัติ
คนพื้นถิ่นดั้งเดิมของพื้นที่เป็นกลุ่มชาติภูไท นับถือศาสนาพุทธ ถือผีไท้ เจ้าปู่ มีศิลปวัฒนธรรม ได้แก่ การฟ้อนรํา การรําเซิ้ง การพูดภาษาภูไท โดยชื่อ "ป่าก่อ" ตั้งชื่อหมู่บ้านตามชื่อของต้นไม้ คือ ต้นก่อ ซึ่งเป็นต้นไม้ป่า เมล็ดมีลักษณะคล้ายลูกเกาลัด แต่มีขนาดเล็กกว่า สามารถรับประทานได้ ซึ่งเมื่อก่อนเป็นพื้นที่ป่าไม้ ชาวบ้านได้แผ้วถางตั้งเป็นชุมชนและต่อมาอําเภอชานุมานได้ประกาศจัดตั้งเป็นหมู่บ้าน ขึ้นตรงต่อตําบลโคกก่ง ในปี พ.ศ. 2507 เกิดเหตุการณ์ทางการเมือง มีการเผยแพร่ลัทธิคอมมิวนิสต์ โดยมีชาวบ้านส่วนหนึ่งเข้าไปร่วมขบวนการด้วย เพราะสภาพภูมิประเทศกับสถานที่ตั้งของหมู่บ้านเอื้ออํานวย ต่อมาทางราชการได้เข้าปราบปราม ทําให้ชาวบ้านบางส่วนหนีเข้าป่าเพื่อเข้าร่วมขบวนการคอมมิวนิสต์ ส่วนที่เหลือทางราชการได้ย้ายให้ไปอยู่นิคมสร้างตนเองเขื่อนลําน้ำพอง จังหวัดขอนแก่น และก่อนที่ชาวบ้านได้ขอย้ายกลับ โดยส่วนราชการได้จัดตั้งที่อยู่อาศัยให้ที่บ้านหนองไฮน้อย ตําบลหนองข่า ซึ่งอยู่ไม่ไกลจากหมู่บ้านเดิมมากนัก และในปี พ.ศ. 2516 ชาวบ้านได้อพยพกลับเข้ามายังหมู่บ้านเดิมอีกครั้ง และได้เข้าร่วมขบวนการคอมมิวนิสต์อีก ทางราชการจึงได้ทําการปราบปรามอย่างหนัก ถึงขนาดเผาบ้านเรือน ยิ่งทําให้ชาวบ้านหนีเข้าป่า เพื่อเข้าร่วมขบวนการคอมมิวนิสต์ มากยิ่งขึ้น ในปี พ.ศ. 2519 ทางราชการจึงได้อพยพประชาชนส่วนที่เหลือไปอยู่ที่เขื่อนลําน้ำโดมน้อย โดยจัดที่ทํากินและสร้างบ้านเรือนให้**'

รัฐบาลได้เปลี่ยนแนวนโยบายการปราบปราม ทําให้ประชาชนที่เข้าร่วมขบวนการคอมมิวนิสต์กลับมามอบตัวกับทางราชการ และในปี พ.ศ. 2525 ชาวบ้านที่อยู่เขื่อนลําโดมน้อยได้ขอกลับมายังหมู่บ้านเดิมอีกครั้ง และปี พ.ศ. 2527 ทางราชการได้ประกาศจัดตั้งเป็นหมู่บ้าน เป็นหมู่ที่ 7 ตําบลโคกก่ง และต่อมาในปี พ.ศ. 2536 ได้รวบรวมหมู่บ้านใกล้เคียง ได้แก่ หมู่ 7 บ้านป่าก่อ, หมู่ 8 บ้านห้วยทม, หมู่ 9 บ้านห้วยฆ้อง, หมู่ 10 บ้านหนองแมงดา, หมู่ 12 บ้านป่าก่อน้อย และหมู่ 13 บ้านนาหนองแดง ของตำบลโคกก่งรวม 6 หมู่บ้าน ตั้งขึ้นเป็นตําบลป่าก่อ

หลังจากการจัดตั้งตำบล พื้นที่เริ่มมีการขยายตัวมากขึ้น มีการตั้งหมู่ 7 บ้านห้วยกระแสนในปี พ.ศ. 2539 และตั้งหมู่บ้านเพิ่มทำให้มีพื้นที่ 11 หมู่บ้าน ก่อนที่ปี พ.ศ. 2549 ทาง[[จังหวัดอำนาจเจริญ]]ได้ประกาศแยกพื้นที่ 2 หมู่บ้านจัดตั้งเป็นหมู่บ้านใหม่ ได้แก่ หมู่ 1 บ้านป่าก่อแยกเป็นอีกหมู่บ้านชื่อ หมู่ 12 บ้านเทพสถิตย์ และหมู่ 9 บ้านทองศิลาแยกเป็นอีกหมู่บ้านชื่อ หมู่ 13 บ้านนาห้วยทราย

== การปกครองส่วนภูมิภาค ==

=== การปกครองส่วนภูมิภาค ===
ตำบลป่าก่อแบ่งพื้นที่การปกครองออกเป็น 12 [[หมู่บ้าน]] ได้แก่


* **หมู่ที่ 1** บ้านป่าก่อ
* **หมู่ที่ 2** บ้านห้วยทม
* **หมู่ที่ 3** บ้านหนองแมงดา
* **หมู่ที่ 4** บ้านป่าก่อน้อย
* **หมู่ที่ 5** บ้านห้วยฆ้อง
* **หมู่ที่ 6** บ้านนาหนองแดง
* **หมู่ที่ 7** บ้านห้วยกระแสน
* **หมู่ที่ 8** บ้านคำไผ่
* **หมู่ที่ 9** บ้านทองศิลา
* **หมู่ที่ 10** บ้านพิทักษ์ไทย
* **หมู่ที่ 11** บ้านห้วยทมน้อย
* **หมู่ที่ 12** บ้านเทพสถิตย์
* **หมู่ที่ 13''' บ้านนาห้วยทราย

## อ้างอิง

ป่าก่อ
ป่าก่อ
ตัวละครเอกลำดับที่สาม

right|thumb|รูปปั้นครึ่งตัวหินอ่อนของเอสคิเนส ศิลปะกรีก ศที่พิพิธภัณฑ์บริติช กรุงลอนดอน
ในวรรณกรรม **ตัวละครเอกคนที่สาม** (; ) หรือ **ตัวละครหลักลำดับที่สาม** เป็นตัวละครที่มีความสำคัญเป็นอันดับสามในเรื่องเล่า รองจากตัวเอกและตัวละครเอกลำดับที่สองในละครกรีกโบราณ ตัวละครเอกลำดับที่สามเป็นสมาชิกคนที่สามของคณะนักแสดง

ในฐานะที่เป็นตัวละคร ตัวละครเอกลำดับที่สามอาจทำหน้าที่เป็นผู้ยุยงหรือสาเหตุของความทุกข์ทรมานของตัวเอก แม้จะเป็นตัวละครที่น่าเห็นใจน้อยที่สุดในละคร แต่พวกเขากลับก่อให้เกิดสถานการณ์ที่ทำให้ความสงสารและความเห็นใจต่อตัวเอกเพิ่มสูงขึ้น

## ประวัติ
บทบาทของตัวละครเอกลำดับที่สามเกิดขึ้นจากรูปแบบละครสองนักแสดงในยุคก่อนหน้า โดยที่ละครสองนักแสดงจะรับบทบาทได้เพียงตัวละครหลักและศัตรูเท่านั้น การย้ายบทบาทของศัตรูไปยังนักแสดงคนที่สาม (ตัวละครเอกลำดับที่สาม) ทำให้นักแสดงคนที่สอง (ตัวละครเอกลำดับที่สอง) สามารถรับบทเป็นผู้ให้คำปรึกษาหรือผู้ช่วยของตัวละครหลักได้ และด้วยเหตุนี้จึงสามารถดึงเอาความลึกซึ้งของตัวละครหลักออกมาได้มากขึ้น โดยให้ตัวเอก ความรู้สึกและแรงจูงใจของตนต่อผู้ฟังบนเวที เนื่องจากบทละครกรีกโบราณมีทำนองบางส่วน บทบาทของตัวละครรองมักจะเป็นนักแสดงที่มีเสียงอยู่ในช่วงเสียงเบส (เมื่อเทียบกับตัวเอกที่เป็นเสียงเทเนอร์และตัวละครเอกลำดับที่สองที่เป็นเสียงบาริโทน) กิแกโรใน *[[Divinatio in Caecilium]]* ของเขา รายงานว่าตัวละครเอกลำดับที่สาม (ซึ่งเป็นบทบาทที่มีความสำคัญน้อยกว่าตัวเอก) มักจะต้องลดเสียงลงหากเขามีพละกำลังมากกว่าตัวเอกโดยธรรมชาติ

นักแสดงชาวกรีกโบราณที่มีชื่อเสียงซึ่งทำงานในบทบาทนี้ ได้แก่ นักพูดชื่อเอสคีนีส ซึ่งดีมอสเทนีสไม่มีพรสวรรค์ในฐานะตัวละครเอกลำดับที่สาม และมินิสคัส ซึ่งเป็นตัวละครเอกลำดับที่สามในบทละครของเอสคิลัส

ในละครกรีกบางรูปแบบ ถือเป็นธรรมเนียมที่ตัวละครเอกลำดับที่สามจะเดินเข้าเวทีจากทางซ้าย

## อ้างอิง

หมวดหมู่:ตัวเอกแบ่งตามบทบาท
หมวดหมู่:ละคร
ศัลยกรรมตกแต่งหลอดเลือด

**ศัลยกรรมตกแต่งหลอดเลือด** () หรือที่เรียกว่า **การขยายหลอดเลือดด้วยบัลลูน** () เป็นหัตถการภายในหลอดเลือดที่มีการรุกล้ำน้อย ใช้เพื่อขยายหลอดเลือดแดงหรือหลอดเลือดดำที่มีการตีบแคบหรืออุดตัน โดยมักใช้ในการรักษาภาวะหลอดเลือดแข็ง

บัลลูนที่แฟบซึ่งติดอยู่กับสายสวน (เรียกว่า สายสวนบัลลูน) จะถูกสอดผ่านลวดนำทางเข้าสู่หลอดเลือดที่มีการตีบแคบ จากนั้นจึงทำให้พองตัวจนได้ขนาดที่กำหนด บัลลูนจะดันผนังหลอดเลือดและกล้ามเนื้อโดยรอบให้ขยายออก ส่งผลให้การไหลเวียนของเลือดดีขึ้น ระหว่างการพองบัลลูนอาจมีการใส่สเต็นท์ เพื่อคงสภาพให้หลอดเลือดเปิดอยู่ จากนั้นจึงปล่อยลมออกจากบัลลูนและนำออก ปัจจุบันคำว่า ศัลยกรรมตกแต่งหลอดเลือด ครอบคลุมถึงหัตถการทางหลอดเลือดหลากหลายรูปแบบ ซึ่งมักทำผ่านผิวหนัง

## อ้างอิง

หมวดหมู่:รังสีร่วมรักษา
ไบรลีห์ เฮนรี

**ไบรลีห์ โฟล เฮนรี** หรือชื่อบางครั้งในภาษาไทยสะกดเป็น **ไบรลีย์ เฮนรี** หรือ **ไบรลี เฮนรี** (; เกิด 5 พฤษภาคม ค.ศ. 2003) เป็นนักฟุตบอลหญิงชาวออสเตรเลียปัจจุบันเล่นให้กับสโมสรเมลเบิร์นซิตีในเอลีกวิเมนและทีมชาติออสเตรเลีย
## ระดับสโมสร
### เมลเบิร์นซิตี
ในเดือนกันยายน 2025 เฮนรีเข้าร่วมกับเมลเบิร์นซิตีและเซ็นสัญญา 2 ปี
## อ้างอิง
ภาษามือมิยากูโบะ

**ภาษามือมิยากูโบะ** () มีอีกชื่อว่า **ภาษามือเอฮิเมะ-โอชิมะ** เป็นภาษามือหมู่บ้านในเกาะโอชิมะ เกาะทางตะวันตกของทะเลในของประเทศญี่ปุ่น ในเมืองมิยากูโบะ มีอัตราการเกิดภาวะหูหนวกแต่กำเนิดสูง มีสามครอบครัวที่ส่วนใหญ่เป็นคนหูหนวก โดยมีสมาชิกที่ยังมีชีวิตอยู่ 20 คน (ข้อมูล ค.ศ. 2018) และในครอบครัวหนึ่ง สมาชิกทุกคนในครอบครัวหูหนวกมาอย่างน้อยสามรุ่นแล้ว คนกลุ่มนี้เป็นกลุ่มหลักที่ใช้ภาษามือมิยากูโบะ แม้ว่าจะมีสมาชิกหูหนวกจากครอบครัวอื่น ๆ ที่พูดภาษานี้เช่นกัน นอกจากนี้ยังมีเพื่อนบ้านและเพื่อนร่วมงานที่ได้ยินประมาณ 50 คน (โดยเฉพาะในอุตสาหกรรมการประมง) ที่รู้จักภาษามือนี้ เด็กที่ได้ยินจำนวนหนึ่งเรียนรู้ภาษานี้จากเพื่อนร่วมชั้นที่หูหนวกในโรงเรียนอนุบาล เนื่องจากภาษาญี่ปุ่นแบบใช้มือ (Signed Japanese) มีอิทธิพลในการศึกษาสำหรับคนหูหนวกในญี่ปุ่นมากกว่าภาษามือญี่ปุ่น (JSL, Japanese Sign Language) ภาษามือมิยากูโบะจึงได้รับการปกป้องจากอิทธิพลของ JSL จนกระทั่งต้นคริสต์ทศวรรษ 2000 การเปิดทางด่วนนิชิเซโตะใน ค.ศ. 1999 ยังเปิดโอกาสให้ชุมชนได้รับอิทธิพลจากภายนอกมากขึ้น และลดระดับการปฏิสัมพันธ์ระหว่างคนหูหนวกและคนที่ได้ยินลง ปัจจุบันคนรุ่นใหม่ (ที่เกิดตั้งแต่คริสต์ทศวรรษ 1980 เป็นต้นมา) พูดได้สองภาษา แต่ใช้ภาษามือมิยากูโบะเฉพาะกับผู้สูงอายุเท่านั้น เนื่องจากผู้สูงอายุไม่เข้าใจภาษามือญี่ปุ่น ส่วนในหมู่กลุ่มคนเดียวกัน อาจผสมผสานภาษามือมิยากูโบะและภาษามือญี่ปุ่น หรือใช้ภาษามือญี่ปุ่นเพียงอย่างเดียว

## อ้างอิง

*Taira, E., U.Yano, and K. Matsuoka. 2015. Miyakubo shuwa no kazu ni kan- suru hyogen - nihon ni okeru kiki gengo [An Endangered Language in Japan - Numerical Expressions of Miyakubo Sign Language]. Oral pre- sentation of the 35th Annual Meeting of Japanese Association of Socio- linguistic Sciences.Tokyo Women's Christian University.
*Uiko Yano & Kazumi Matsuoka (2018). "Numerals and Timelines of a Shared Sign Language in Japan: Miyakubo Sign Language on Ehime-Oshima Island." *Sign Language Studies*, 18:4:640–665.
* Yano, U., and K. Matsuoka. 2017a. Ehime-ken Oshima Miyakubo-cho no shuwa: airand sign [Island Signs: The Sign Language of Miyakubo in Ehime Prefecture]. Science Journal KAGAKU [Science] 87(5): 415–417. Translated into English.

หมวดหมู่:ภาษามือหมู่บ้าน
หมวดหมู่:ภาษามือในประเทศญี่ปุ่น
หมวดหมู่:วัฒนธรรมในจังหวัดเอฮิเมะ
หมวดหมู่:ภาษาโดดเดี่ยวในเอเชีย
สโมสรฟุตบอลเมลเบิร์นซิตี (หญิง)

**สโมสรฟุตบอลหญิงเมลเบิร์นซิตี** หรือที่รู้จักกันในชื่อ **เมลเบิร์นซิตีวูเมน** หรือเรียกสั้นๆ ว่า **ซิตี** เป็นตัวแทนของเมลเบิร์นซิตีในเอ-ลีกหญิงซึ่งเป็นลีก ฟุตบอลระดับสูงสุดของประเทศออสเตรเลีย สโมสรแห่งนี้ก่อตั้งขึ้นในปี 2015 โดยมีศูนย์ฝึกซ้อมและบริหารอยู่ที่City Football Academyในเมลเบิร์น และจัดการแข่งขันที่สนามเคซีย์ฟีลด์สในเมืองเคซีย์ และที่สนาม AAMI Parkในเมลเบิร์น และโค้ชทีมคนปัจจุบันคือไมเคิล มาทริชชานี 
## ผู้เล่น

## อ้างอิง
ฮอสท์ รูเบ็ช

**ฮอสท์ รูเบ็ช** (เกิด 17 เมษายน ค.ศ. 1951) เป็นผู้จัดการทีมฟุตบอลและอดีตนักฟุตบอลอาชีพชาวเยอรมัน ซึ่งดำรงตำแหน่งผู้จัดการทีมฟุตบอลหญิงทีมชาติเยอรมนีเป็นทีมล่าสุด ในฐานะผู้เล่น รูเบ็ชคว้าแชมป์บุนเดิสลีกา (เยอรมันตะวันตก) 3 สมัยกับสโมสรฮัมบัวร์เกอร์ เอ็สเฟา รวมถึงแชมป์ยูโรเปียนคัพในปี 1983 เขาเป็นกำลังสำคัญของทีมชาติเยอรมนีตะวันตกที่คว้าแชมป์ฟุตบอลชิงแชมป์แห่งชาติยุโรป 1980 และพาทีมผ่านเข้าสู่รอบชิงชนะเลิศของฟุตบอลโลก 1982 โดยพ่ายแพ้ต่ออิตาลี เขามีฉายาว่า "ดาส ค็อพฟ์บัล-อุนเกอฮอยเออร์" (Das Kopfball-Ungeheuer) ซึ่งแปลว่า "ปีศาจจอมโขก" จากความสามารถในการโหม่งบอลอันโดดเด่นในตำแหน่งกองหน้าตัวกลาง

## ระดับสโมสร
รูเบ็ชลงเล่นให้กับสโมสรขนาดเล็กจนถึงอายุ 24 ปี ก่อนจะย้ายไปร่วมทีมโรท-ไวส์ เอสเซน ที่นั่น เขาทำผลงานได้ดีจนกระทั่งในปี ค.ศ. 1978 ฮัมบัวร์เกอร์ เอ็สเฟาตัดสินใจคว้าตัวเขาไปร่วมทีม ที่ฮัมบวร์ก เขาพัฒนาฝีเท้าจนกลายเป็นหนึ่งในกองหน้าที่มีผลงานโดดเด่นที่สุดของบุนเดิสลีกา และไม่นานก็ถูกเรียกตัวติดทีมชาติเยอรมนีตะวันตก รูเบ็ชประสานเกมรุกร่วมกับเพื่อนร่วมทีมฮัมบวร์กอย่างมันเฟรด คัลทซ์ ซึ่งเป็นวิงแบ็กขวา โดยคัลทซ์มักครอสให้รูเบ็ชโหม่งทำประตู หรือโหม่งต่อให้เพื่อนร่วมทีมเพื่อสร้างโอกาสในการทำประตู รูเบ็ชคว้าแชมป์บุนเดิสลีกา (เยอรมันตะวันตก) ร่วมกับฮัมบัวร์เกอร์ เอ็สเฟาได้ 3 สมัย ในปี 1979, 1982 และ 1983 รวมถึงตำแหน่งรองแชมป์ 2 สมัย ในปี 1980 และ 1981 โดยรวมแล้ว เขาทำได้ 96 ประตูจากการลงสนาม 159 นัดให้กับสโมสร

รูเบ็ชคว้าแชมป์ยูโรเปียนคัพในปี 1983 โดยเป็นกัปตันทีมพาทีมเอาชนะทีมเต็งอย่างยูเวนตุส 1–0 ในนัดชิงชนะเลิศที่กรุงเอเธนส์ สามปีก่อนหน้านั้น เขาอยู่ในทีมที่แพ้ในนัดชิงชนะเลิศยูโรเปียนคัพปี 1980 ต่อนอตทิงแฮมฟอเรสต์ อย่างไรก็ตาม เขาได้รับบาดเจ็บไม่นานก่อนการแข่งขัน และทำได้เพียงลงสนามเป็นตัวสำรองในช่วงครึ่งหลังเท่านั้น

## อ้างอิง

หมวดหมู่:บุคคลที่เกิดในปี พ.ศ. 2494
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวเยอรมัน
หมวดหมู่:นักฟุตบอลชายชาวเยอรมันตะวันตก
หมวดหมู่:กองหน้าฟุตบอลชาย
หมวดหมู่:นักฟุตบอลชายทีมชาติเยอรมนี
หมวดหมู่:ผู้จัดการทีมฟุตบอลหญิงทีมชาติเยอรมนี
หมวดหมู่:ผู้เล่นในบุนเดิสลีกา
หมวดหมู่:ผู้เล่นฮัมบัวร์เกอร์ เอ็สเฟา
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นสต็องดาร์ลีแยฌ
หมวดหมู่:ผู้เล่นในเบลเจียนโปรลีก
หมวดหมู่:ผู้จัดการทีมเฟาเอ็ฟเอ็ล ว็อลฟส์บวร์ค
หมวดหมู่:ผู้จัดการทีมฟุตบอลในบุนเดิสลีกา
หมวดหมู่:กัปตันทีมในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
ตัวละครเอกลำดับที่สอง

ในวรรณกรรม **ตัวละครเอกลำดับที่สอง** (;  ; ) หรือ **ตัวละครหลักรอง** เป็นตัวละครสำคัญอันดับสองในเรื่องเล่า รองจากตัวเอก และก่อนตัวละครเอกลำดับที่สาม ตัวละครเอกลำดับที่สองมักทำหน้าที่เป็นเพื่อนร่วมทางของตัวเอกหรือเป็นคนที่คอยช่วยเหลือตัวเอกอย่างต่อเนื่อง ตัวละครเอกลำดับที่สองอาจสลับบทบาทระหว่างการสนับสนุนและการต่อต้านตัวเอก ขึ้นอยู่กับความขัดแย้งหรือเนื้อเรื่องของตนเอง

## ในละคร
เนื่องจากละครกรีกโบราณมีนักแสดงเพียงสามคน (ตัวเอก ตัวรอง และตัวละครเอกลำดับที่สาม) บวกกับคณะนักร้องประสานเสียง นักแสดงแต่ละคนจึงมักเล่นหลายบทบาท ตัวอย่างเช่น ในละครเรื่อง *[[Oedipus Rex]]* ของซอโฟคลีส ตัวเอกคืออีดิปัส ซึ่งอยู่บนเวทีในเกือบทุกองก์ ตัวรองคือโจคาสตา (แม่และภรรยาของอีดิปัส) และตัวประกอบคือคนเลี้ยงแกะและผู้ส่งสาร

นี่อาจเป็นเพราะโจคาสตาเป็นตัวละครสำคัญอย่างแน่นอน โดยแสดงบทบาทตรงข้ามกับโอเอดีปัสหลายครั้งและมีบทบาทสำคัญในเรื่อง และเนื่องจากคนเลี้ยงแกะและผู้ส่งสารอยู่บนเวทีในขณะที่โจคาสตาไม่อยู่บนเวที

## อ้างอิง

หมวดหมู่:ตัวเอกแบ่งตามบทบาท
หมวดหมู่:ละคร
เซอร์ไวเวอร์ 47

**เซอร์ไวเวอร์ 47** () เป็นฤดูกาลที่ 47 ของรายการเซอร์ไวเวอร์ ออกอากาศครั้งแรกวันที่ 18 กันยายน พ.ศ. 2567 ทางสถานีโทรทัศน์ CBS ประเทศสหรัฐอเมริกา

ในฤดูกาลนี้ยังคงใช้ประเทศฟิจิเป็นสถานที่ถ่ายทำนับว่าเป็นครั้งที่สิบห้าติดต่อกัน โดยในการถ่ายทำทางผู้ผลิตรายการยังคงปฏิบัติตามมาตรการความปลอดภัยอย่างเคร่งครัดของประเทศฟิจิ เนื่องจากผลกระทบของการระบาดทั่วของโควิด-19 จึงส่งผลให้ระยะเวลาในการแข่งขันเหลืออยู่ที่ 26 วัน

โดยในฤดูกาลนี้เป็นผู้เข้าแข่งขันหน้าใหม่ทั้งหมด 18 คน เปิดเผยรายชื่อวันที่ 4 กันยายน 2567 ซึ่งเป็นครั้งที่สามที่มีจำนวนเพศของผู้เข้าแข่งขันไม่เท่ากันหลังจากเคยเกิดขึ้นใน เซอร์ไวเวอร์ ฟิจิ และ เซอร์ไวเวอร์ ซานฮวนเดลซูร์ เพราะมีผู้เข้าแข่งขันประกาศเป็นผู้ชายข้ามเพศ คือ ทีนี่ ชิริชิลโล

นอกจากนี้ยังมีผู้เข้าแข่งขันที่โดดเด่นอีกหลายคน ได้แก่ อายชา เวลช์ (ผู้ช่วยรายการ Rob Has a Podcast) , เซียร์ร่า ไรท์ (Miss Delaware 2018) , จอน โลเว็ตต์ (นักแสดงตลก) ,   เกบ ออร์ติส (นักจัดรายการวิทยุ) และ แซม ฟาเลน (ผู้สื่อข่าวกีฬา)

## รายละเอียดของฤดูกาล

* **เผ่า** :
: กีตา แปลว่า งู ในภาษาฟิจิ สีประจำเผ่า สีเหลือง
: ลาโว แปลว่า หนู ในภาษาฟิจิ สีประจำเผ่า สีแดง
: ตูกู แปลว่า แมงมุม ในภาษาฟิจิ สีประจำเผ่า สีฟ้า
: เบกา แปลว่า ค้างคาว ในภาษาฟิจิ  สีประจำเผ่า สีม่วง

## ผู้เข้าแข่งขัน

## การแข่งขัน



 โรมใช้ Hidden Immunity Idol ทำให้คะแนนเสียงโหวตชื่อตัวเองเป็น 0
 ในการโหวตครั้งแรกคะแนนเสียงเสมอกัน ทำให้ต้องโหวตใหม่อีกครั้ง ระหว่าง แซมและเซียร์ร่า
 ราเชลใช้ Hidden Immunity Idol ทำให้คะแนนเสียงโหวตชื่อตัวเองเป็น 0 และส่งผลให้ แอนดี้ ที่มีคะแนนเสียงรองลงมาต้องออกจากการแข่งขัน
 ในสภาเผ่าครั้งนี้ไม่มีการโหวต แต่จะเป็นการแข่งขันจุดไฟ ผู้ที่จุดไฟแพ้จะต้องออกจากการแข่งขัน


## การโหวต

## อ้างอิง

## ดูเพิ่ม

เซอร์ไวเวอร์
ผีผลักให้รักคุณ

***ผีผลักให้รักคุณ*** เป็นละครโทรทัศน์ไทยแนวสุขนาฏกรรม เหนือธรรมชาติ ชายรักชาย ที่กำลังจะออกอากาศ นำแสดงโดยพิรพัฒน์ วัฒนเศรษสิริ และสหภาพ วงศ์ราษฎร์

กำกับโดยวรชัย นวลศรี ผลิตโดยจีเอ็มเอ็มทีวีและชลลัมพีบราเธอร์ส มีการประกาศเปิดตัวในงาน GMMTV’S Magic Vibes Maximized เมื่อวันที่ 25 พฤศจิกายน พ.ศ. 2568

## เนื้อเรื่อง
พุด ซึ่งเป็นนักจัดดอกไม้ เป็นคนที่กลัวผี และด้วยเหตุนี้จึงทำให้กลัวงานศพ เมื่อพุดตกใจผีภายในงานศพของเจตต์ เจตต์จึงเสนอให้เขาทำงานสื่อสารกับผู้เสียชีวิตรายล่าสุดซึ่งเขาให้บริการอยู่

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในอนาคต
หมวดหมู่:ละครชายรักชายไทย
หมวดหมู่:ละครโทรทัศน์ไทยแนวชีวิตที่เกี่ยวข้องกับแอลจีบีทีในคริสต์ทศวรรษ 2020
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์ไทยแนวสุขนาฏกรรม
บวท

**บวท** อาจหมายถึง
* มูลนิธิบัณฑิตยสภาวิทยาศาสตร์และเทคโนโลยีแห่งประเทศไทย
* วิทยุการบินแห่งประเทศไทย
มูลนิธิบัณฑิตยสภาวิทยาศาสตร์และเทคโนโลยีแห่งประเทศไทย

**มูลนิธิบัณฑิตยสภาวิทยาศาสตร์แห่งประเทศไทย** (อังกฤษ: *The Thai Academy of Science and Technology Foundation*; TAST) เป็นองค์กรทางวิชาการของประเทศไทยที่มีบทบาทในการส่งเสริมวิทยาศาสตร์ เทคโนโลยี และนวัตกรรม รวมถึงการเป็นเวทีรวบรวมนักวิชาการและผู้เชี่ยวชาญในสาขาที่เกี่ยวข้อง  

มูลนิธิฯ มีบทบาทในการสนับสนุนการพัฒนาองค์ความรู้ทางวิทยาศาสตร์ การส่งเสริมความร่วมมือระหว่างนักวิจัย และการให้ข้อเสนอแนะเชิงนโยบายด้านวิทยาศาสตร์และเทคโนโลยีในระดับประเทศ ตลอดจนการจัดกิจกรรมทางวิชาการ เช่น การประชุมและการสัมมนา เพื่อเผยแพร่ความรู้สู่สาธารณะ  

คณะอนุกรรมการบริหาร ชุดปัจจุบันประกอบด้วย 
* ศ.ดร.สุภา หารหนองบัว
* ศ.ดร.ประมวล ตั้งบริบูรณ์รัตน์
* ศ.ดร.สุทธิชัย อัสสะบำรุงรัตน์

## อ้างอิง

## แหล่งข้อมูลอื่น
* เว็บไซต์ทางการ

หมวดหมู่:มูลนิธิในประเทศไทย
หมวดหมู่:หน่วยงานด้านวิทยาศาสตร์และเทคโนโลยีของไทย
ตำบลโคกสาร

**โคกสาร** เป็นตำบลในอำเภอชานุมาน จังหวัดอำนาจเจริญ เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลโคกสารตั้งแต่ปี พ.ศ. 2539 มีพรมแดนแม่น้ำโขงกับสาธารณรัฐประชาธิปไตยประชาชนลาว โดยมีสถานที่ท่องเที่ยวสำคัญอย่าง แก่งหินขัน แก่งคันสูง แก่งส่องใหญ่ และน้ำตกลานถ้ำพระ     

## ที่ตั้งและอาณาเขต
ตำบลโคกสาร มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลชานุมาน
* **ทิศตะวันออก** ติดต่อกับสาธารณรัฐประชาธิปไตยประชาชนลาว
* **ทิศใต้** ติดต่อกับตำบลโคกก่ง
* **ทิศตะวันตก** ติดต่อกับตำบลคำเขื่อนแก้ว
## ประวัติ
พื้นที่ในปี พ.ศ. 2440 ตามบันทึกการเดินทางในลาวของทีมนักสำรวจชาวฝรั่งเศส พบว่า "เมืองคำเขื่อนแก้ว" เดิมตั้งอยู่ใกล้ริมฝั่งแม่น้ำโขง บริเวณบ้านโคกสาร โดยเมืองคำเขื่อนแก้ว ได้รับโปรดเกล้าฯ ตั้ง เมื่อปี พ.ศ. 2388 สังกัดเมืองเขมราฐ มีเขตแดนตั้งแต่ปากห้วยถ่ม ถึงปากห้วยบังอี่  ปี พ.ศ. 2452 เมืองคำเขื่อนแก้วถูกยุบไปรวมกับอำเภออุไทยเขมราฐ และมีการย้ายอำเภอชานุมาณมณฑลมาจากบ้านท่ากระดาน ฝั่งซ้ายแม่น้ำโขง มาตั้งที่บ้านท่ายักษ์คุและยุบเป็น กิ่งอำเภอ โดยมีตำบลชานุมาน ตำบลโคกสาร และตำบลโคกก่ง ขึ้นสังกัดอำเภอเขมราฐ**'

ปี พ.ศ. 2482 ได้มีการเปลี่ยนชื่อตำบลโคกสาร เป็น "[[ตำบลคำเขื่อนแก้ว (อำเภอชานุมาน)|ตำบลคำเขื่อนแก้ว]]"  และพื้นที่ได้เข้าเป็นส่วนหนึ่งของตำบลชานุมาน ก่อนที่ในปี พ.ศ. 2521 ได้แยกพื้นที่หมู่ 5 บ้านโคกสารเทิง, หมู่ 6 บ้านโคกสารท่า, หมู่ 7 บ้านหินขัน, หมู่ 9 บ้านคันสูง และหมู่ 11 บ้านโคกเจริญ รวม 5 หมู่บ้านของตำบลชานุมานมาตั้งเป็น ตำบลโคกสาร

== การปกครองส่วนภูมิภาค ==

=== การปกครองส่วนภูมิภาค ===
ตำบลโคกสารแบ่งพื้นที่การปกครองออกเป็น 9 [[หมู่บ้าน]] ได้แก่


* **หมู่ที่ 1** บ้านโคกสารเทิง
* **หมู่ที่ 2** บ้านโคกเจริญ
* **หมู่ที่ 3** บ้านคันสูง
* **หมู่ที่ 4** บ้านหินขัน
* **หมู่ที่ 5** บ้านโคกสารท่า
* **หมู่ที่ 6** บ้านโคกสะอาด
* **หมู่ที่ 7** บ้านโคกนกกระเต็น
* **หมู่ที่ 8** บ้านโคกเจริญ
* **หมู่ที่ 9''' บ้านโคกสาร

## อ้างอิง

โคกสาร
โคกสาร
ไวเบรเนียม

**ไวเบรเนียม** (; ) เป็นโลหะสมมุติที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์ โดดเด่นด้วยความสามารถพิเศษในการดูดซับ กักเก็บ และปล่อยพลังงานจลน์จำนวนมาก โลหะชนิดนี้ถูกขุดพบเฉพาะในอาณาจักรวาคันดาเท่านั้น และมีความเกี่ยวข้องกับตัวละครแบล็กแพนเทอร์ ผู้สวมชุดไวเบรเนียม และกัปตันอเมริกา ผู้ถือโล่โลหะผสมไวเบรเนียม/เหล็ก นอกจากนี้ยังมีไวเบรเนียมอีกรูปแบบหนึ่งที่รู้จักกันในชื่อ **ไวเบรเนียมแอนตาร์กติก** หรือ **แอนตีเมทัล** ปรากฏในซาเวจแลนด์

## ประวัติศาสตร์ในโลกสมมติ
ในจักรวาลมาร์เวล ไวเบรเนียมถูกนำมายังโลกครั้งแรกโดยอุกกาบาตเมื่อ 10,000 ปีก่อน มันถูกค้นพบในระหว่างการสำรวจในแอนตาร์กติกาและถูกตั้งชื่อว่า "แอนตีเมทัล" เนื่องจากคุณสมบัติในการละลายโลหะอื่น ๆ

ไวเบรเนียมชนิดต่าง ๆ ที่พบในวาคันดาสามารถดูดซับคลื่นเสียงและการสั่นสะเทือนอื่น ๆ รวมถึงพลังงานจลน์ การดูดซับคลื่นเสียง การสั่นสะเทือน และพลังงานจลน์ทำให้โลหะนี้แข็งแกร่งขึ้น เพื่อปกป้องทรัพยากรนี้ ชาววาคันดาจึงปกปิดประเทศของตนจากโลกภายนอก กษัตริย์ทีชาคาแห่งวาคันดาได้ให้ทุนสนับสนุนการศึกษาของประเทศโดยการขายโลหะในปริมาณเล็กน้อยเป็นครั้งคราว ส่งผลให้วาคันดาเป็นหนึ่งในประเทศที่มีเทคโนโลยีล้ำหน้าที่สุดในโลก

ในช่วงต้นทศวรรษ 1940 ไวเบรเนียมจำนวนเล็กน้อยจากวาคันดาตกไปอยู่ในครอบครองของนักวิทยาศาสตร์ชื่อไมรอน แมคเลน เขาพยายามผสมไวเบรเนียมกับเหล็กเพื่อสร้างเกราะ แต่ไม่สามารถหลอมรวมธาตุทั้งสองได้ เช้าวันหนึ่ง แมคเลนพบว่าวัสดุทั้งสองได้รวมตัวกันเองโดยไม่ทราบสาเหตุ โลหะผสมที่ทนทานเป็นพิเศษนี้ถูกนำไปใช้สร้างโล่กัปตันอเมริกา แมคเลนทำงานมาหลายทศวรรษโดยไม่ประสบความสำเร็จในการจำลองเหตุการณ์ดังกล่าว และได้สร้างอาดามันเทียมขึ้นมาในกระบวนการนี้

เมื่อทีชัลลาขึ้นเป็นกษัตริย์แห่งวากันดา เขาพยายามยุติการแยกตัวของประเทศจากโลกภายนอก โดยทำให้โลกภายนอกรู้จักไวเบรเนียมในช่วงกลางทศวรรษ 1980 และขายไวเบรเนียมในปริมาณเล็กน้อยให้กับชาวต่างชาติที่เขาเชื่อว่าจะไม่นำไปใช้ในทางที่ก่อให้เกิดอันตราย ทีชัลลาใช้กำไรเหล่านั้นเพื่อเสริมสร้างและพัฒนาประเทศของเขาให้ทันสมัย

## อ้างอิง

หมวดหมู่:โลหะในจินตนาการ
แม่น้ำเซิมบากุง

**แม่น้ำเซิมบากุง** เป็นแม่น้ำในเกาะบอร์เนียวที่ไหลจากรัฐซาบะฮ์ ประเทศมาเลเซีย ไปยังจังหวัดกาลีมันตันเหนือ ประเทศอินโดนีเซ๊ย โดยอยุ๋ทางตะวันออกเฉัยงเหนิอของเมืองหลวงจาการ์ตาประมาณ 1,600 กม.

## ภูมิศาสตร์
แม่น้ำสายนี้มีความยาว 322 กิโลเมตร ไหลผ่านพื้นที่ทางตะวันออกเฉียงเหนือของเกาะบอร์เนียว ซึ่งมีสภาพภูมิอากาศแบบป่าดิบชื้นเป็นหลัก (ในการจำแนกสภาพภูมิอากาศแบบ Köppen-Geiger กำหนดให้เป็น *Af*) อุณหภูมิเฉลี่ยรายปีในพื้นที่นี้อยู่ที่ 24 องศาเซลเซียส เดือนที่ร้อนที่สุดคือเดือนสิงหาคม โดยมีอุณหภูมิเฉลี่ยประมาณ 26 องศาเซลเซียส และเดือนที่เย็นที่สุดคือเดือนมกราคม ที่ 22 องศาเซลเซียส ปริมาณน้ำฝนเฉลี่ยต่อปีอยู่ที่ 4,020 มิลลิเมตร เดือนที่ฝนตกมากที่สุดคือเดือนธันวาคม โดยมีปริมาณน้ำฝนเฉลี่ย 393 มิลลิเมตร และเดือนที่แห้งแล้งที่สุดคือเดือนมิถุนายน โดยมีปริมาณน้ำฝน 251 มิลลิเมตร

## อ้างอิง
วิกฤตการณ์คิวบา พ.ศ. 2569

ประเทศคิวบากำลังเผชิญกับภาวะขาดแคลนน้ำมันและวิกฤตเศรษฐกิจ อันเนื่องมาจากการปิดล้อมเชื้อเพลิงของสหรัฐ
 เกาะแห่งนี้ต้องพึ่งพาน้ำมันนำเข้า โดยส่วนใหญ่มาจากเวเนซุเอลาและเม็กซิโก หลังจากที่สหรัฐเข้าแทรกแซงเวเนซุเอลาใน ค.ศ. 2026 ซึ่งกองทัพสหรัฐได้โค่นล้มประธานาธิบดีนิโกลัส มาดูโรของเวเนซุเอลา การปิดล้อมน้ำมันจากเวเนซุเอลาที่มุ่งหน้าไปยังคิวบาส่งผลให้เกาะแห่งนี้ขาดแคลนน้ำมัน สหรัฐมีแรงจูงใจจากความปรารถนาที่จะเปลี่ยนแปลงระบอบการปกครองบนเกาะแห่งนี้ภายในสิ้นปี 2026

ประเทศสหรัฐเริ่มปิดล้อมเรือบรรทุกน้ำมันที่มุ่งหน้าไปยังคิวบาในเดือนกุมภาพันธ์ ค.ศ. 2026 โดยมุ่งเป้าไปที่บริษัทต่าง ๆ เช่น เปเม็กซ์ซึ่งเป็นของภาครัฐเม็กซิโก และขู่ว่าจะเรียกเก็บภาษีศุลกากรกับประเทศที่รับผิดชอบหากพวกเขายังคงต่อต้าน *[[The New York Times]]* รายงานในช่วงปลายเดือนกุมภาพันธ์ว่า นี่คือ "การปิดล้อม[คิวบา]ที่มีประสิทธิภาพของสหรัฐครั้งแรกนับตั้งแต่เกิดวิกฤตการณ์ขีปนาวุธคิวบา" ในเดือนมกราคม ค.ศ. 2026 ประธานาธิบดีดอนัลด์ ทรัมป์แห่งสหรัฐอเมริกาเรียกร้องให้คิวบา "ทำข้อตกลงก่อนที่จะสายเกินไป" ต่อมาทรัมป์กล่าวว่าสหรัฐสามารถดำเนินการ "เข้ายึดครองคิวบาอย่างเป็นมิตร" ได้

เมื่อวันที่ 13 มีนาคม ค.ศ. 2026 มิเกล ดิอัซ-กาเนล (เลขาธิการคนแรกของพรรคคอมมิวนิสต์คิวบา) ยืนยันต่อสาธารณะเป็นครั้งแรกว่ารัฐบาลของเขากำลังเจรจาทางการทูตกับสหรัฐ เพื่อแก้ไขปัญหาการปิดล้อมน้ำมันและพลังงานอย่างรุนแรงที่สหรัฐบังคับใช้ ซึ่งทำให้คิวบาเผชิญกับปัญหาการขาดแคลนเชื้อเพลิงอย่างรุนแรงและไฟฟ้าดับเป็นวงกว้าง การประกาศดังกล่าวเกิดขึ้นหลังจากความสัมพันธ์ทวิภาคีที่เย็นชามาหลายปี และถูกนำเสนอในฐานะความพยายามที่จะหา "ทางออก" ในเบื้องต้น คิวบาตกลงที่จะปล่อยตัวนักโทษการเมือง 51 คน

## อ้างอิง

หมวดหมู่:การปิดล้อมโดยประเทศสหรัฐ
วิกฤต 2026
หมวดหมู่:การดำรงตำแหน่งประธานาธิบดีสมัยที่สองของดอนัลด์ ทรัมป์
หมวดหมู่:การมีส่วนในการเปลี่ยนแปลงระบอบการปกครองโดยประเทศสหรัฐ
วิกฤต 2026
ฌ็อง-บาติสต์ ซีลแวร์ แก เดอ มาร์ตีญัก

**ฌ็อง-บาติสต์ ซีลแวร์ แก ไวเคานต์แห่งมาร์ตีญัก** () เป็นรัฐบุรุษและนักการเมืองชาวฝรั่งเศส เขาดำรงตำแหน่งนายกรัฐมนตรีระหว่างปี 1828–1829 ภายใต้รัชสมัยของพระเจ้าชาร์ลที่ 10 เขาได้รับการจดจำในฐานะผู้ประนีประนอมระหว่างฝ่ายคลั่งเจ้า และฝ่ายเสรีนิยม

มาร์ตีญักก้าวขึ้นสู่อำนาจต่อจากนายกรัฐมนตรีวีแลล (Villèle) ท่ามกลางวิกฤตความศรัทธาต่อราชวงศ์บูร์บง นโยบายของเขาเน้นการผ่อนปรนความเข้มงวดทางการเมือง เช่น การผ่อนคลายการคุมสื่อสิ่งพิมพ์และการปฏิรูปสถาบันการศึกษาเพื่อจำกัดอิทธิพลของคณะเยสุอิต อย่างไรก็ตาม การดำเนินนโยบายแบบทางสายกลาง (Juste Milieu) ของเขากลับไม่ได้รับความไว้วางใจจากทั้งสองขั้ว โดยพระเจ้าชาร์ลที่ 10 ทรงมองว่าเขาอ่อนแอและยอมตามฝ่ายเสรีนิยมมากเกินไป ในขณะที่ฝ่ายค้านในสภาก็มองว่าการปฏิรูปของเขานั้นยังไม่เพียงพอ

ความพ่ายแพ้ในการผลักดันร่างกฎหมายบริหารส่วนท้องถิ่นในปี 1829 กลายเป็นข้ออ้างให้พระเจ้าชาร์ลที่ 10 ปลดเขออกจากตำแหน่งและแต่งตั้งเจ้าชายแห่งปอลีญักผู้แข็งกร้าวขึ้นแทน ซึ่งถือเป็นจุดสิ้นสุดของความพยายามในการปฏิรูปราชวงศ์ผ่านระบบรัฐสภา แม้ถูกปลด แต่มาร์ตีญักยังแสดงสปิริตทางการเมืองด้วยการเป็นทนายแก้ต่างให้กับปอลีญักในการพิจารณาคดีหลังการปฏิวัติ 1830 สะท้อนถึงจริยธรรมที่ยึดถือความยุติธรรมเหนือความขัดแย้งส่วนตัว 

## อ้างอิง

หมวดหมู่:นายกรัฐมนตรีฝรั่งเศส
หมวดหมู่:บุคคลจากบอร์โด
แลช เลเจนด์

**แอนเรียล ฮาวเวิร์ด** (เกิดวันที่ 6 พฤษภาคม ค.ศ. 1997) เป็นนักมวยปล้ำอาชีพชาวอเมริกัน ณ เดือนธันวาคม ค.ศ. 2020 เธอได้เซ็นสัญญากับ WWE ภายใต้ชื่อบนสังเวียนว่า Lash Legend เธอเป็นหนึ่งในแชมป์แท็กทีมหญิงของ WWE ร่วมกับ Nia Jax ในนามทีม The Irresistible Forces ซึ่งเป็นการครองแชมป์ร่วมกันครั้งแรกของทั้งคู่ และสำหรับ Legend นี่ถือเป็นการครองแชมป์ครั้งแรกของเธอ

นอกจากนี้ ฮาวเวิร์ดยังเป็นอดีตนักบาสเกตบอลระดับวิทยาลัยและอาชีพ โดยเคยเล่นให้กับทีม Seattle Storm ในสมาคมบาสเกตบอลหญิงแห่งชาติ (WNBA)

## อาชีพบาสเกตบอล
### ระดับมหาวิทยาลัย
ฮาวเวิร์ดจบจากระดับมัธยมปลายในฐานะผู้เล่นที่ถูกจัดอันดับอันดับที่ 100 ของคลาสปี 2015 ตามการจัดอันดับ HoopGurlz ของ ESPN และยังถูกจัดให้เป็นฟอร์เวิร์ดอันดับที่ 15 ในตำแหน่งของเธอ เธอตัดสินใจเข้าร่วมทีมของมหาวิทยาลัย Texas A&M โดยเล่นให้ทีมเป็นเวลา 3 ฤดูกาล ก่อนจะย้ายไปที่ Mississippi State ในฤดูกาลสุดท้ายของเธอ

ระหว่างที่อยู่กับ Texas A&M ฮาวเวิร์ดกลายเป็นผู้เล่นคนแรกในประวัติศาสตร์ของมหาวิทยาลัยที่ทำรีบาวด์รวมเกิน 1,000 ครั้ง โดยทำได้ทั้งหมด 1,002 รีบาวด์ นอกจากนี้ เธอยังสร้างสถิติการแข่งขัน NCAA Tournament ด้วยการทำรีบาวด์ได้ 27 ครั้งในเกมการแข่งขันปี 2016 อีกด้วย เธอได้รับการคัดเลือกให้อยู่ในทีม All-Freshman ของ Southeastern Conference (SEC) ในปีแรกที่เล่นกับทีม Aggies

หลังจบฤดูกาลปีที่สาม ฮาวเวิร์ดประกาศว่าจะย้ายทีม และในที่สุดเธอก็เลือกไป Mississippi State โดยเธอกล่าวว่า “ทันทีที่ฉันไปถึง ฉันรู้สึกว่านี่แหละคือที่ของฉัน... ตอนสมัยมัธยมที่ฉันถูกชักชวน ฉันก็รู้สึกว่า Texas A&M เหมาะกับฉันจากการไปเยี่ยมชม แต่ปกติแล้วเวลาฉันไปดูที่ไหน ฉันมักจะมีบางอย่างที่สงสัยเสมอ แต่ครั้งนี้ฉันไม่รู้สึกแบบนั้นเลย และมันเป็นครั้งแรกด้วย”

ในช่วงหนึ่งฤดูกาลที่เธอเล่นให้กับ Mississippi State เธอได้รับการคัดเลือกให้ติดทีมยอดเยี่ยมชุดแรกของ SEC ปี 2019 จากทั้ง Associated Press (AP) และโค้ช รวมถึงติดทีม All-Tournament ของ SEC ปี 2019 และได้รับการกล่าวถึงในทีม All-American ของ AP ปี 2019 อีกด้วย

## อาชีพนักมวยปล้ำ
แอนเรียล ฮาวเวิร์ด หรือที่รู้จักในชื่อบนสังเวียนว่า แลช เลเจนด์ เริ่มต้นเส้นทางใน WWE หลังจากเซ็นสัญญาเข้าร่วมกับองค์กร และถูกส่งไปพัฒนาฝีมือในแบรนด์ NXT ซึ่งเป็นเวทีสำหรับนักมวยปล้ำดาวรุ่ง เธอเปิดตัวใน NXT พร้อมกับคาแรกเตอร์ที่มั่นใจในตัวเองและมีบุคลิกโดดเด่น โดยยังมีช่วงที่ทำหน้าที่เป็นพิธีกรในรายการของตัวเองชื่อ “Lashing Out with Lash Legend” ซึ่งช่วยให้เธอเป็นที่รู้จักมากขึ้นในหมู่แฟน ๆ

ต่อมาได้พัฒนาฝีมือทั้งด้านการปล้ำและการแสดงบนเวทีอย่างต่อเนื่อง ก่อนจะก้าวขึ้นสู่แบรนด์ SmackDown ซึ่งเป็นหนึ่งในเวทีหลักของ WWE เธอได้ร่วมทีมกับ Nia Jax ในนามทีม The Irresistible Forces และสามารถคว้าแชมป์แท็กทีมหญิงของ WWE ได้สำเร็จ โดยถือเป็นการครองแชมป์ครั้งแรกของเธอใน WWE

## ชีวิตส่วนตัว
ฮาวเวิร์ดหมั้นหมายกับนักมวยปล้ำอาชีพด้วยกันชื่อว่า แมทริก เบลตัน ซึ่งเป็นที่รู้จักมากกว่าภายใต้ชื่อบนสังเวียนว่า Trick Williams

## แชมป์และรางวัล
****[[Pro Wrestling Illustrated]]***
** Ranked No. 73 of the top 250 female wrestlers in the *[[PWI Women's 250]]* in 2025
***[[WWE]]**
**WWE Women's Tag Team Championship (1 time) – with Nia Jax

## อ้างอิง

## แหล่งข้อมูลอื่น

* Anriel Howard's Mississippi State Lady Bulldogs bio
* Anriel Howard's Texas A&M Aggies bio
* 

หมวดหมู่:นักมวยปล้ำอาชีพหญิงชาวอเมริกัน
หมวดหมู่:ผู้จัดการและผู้จัดการส่วนตัวมวยปล้ำอาชีพ
หมวดหมู่:นักบาสเกตบอลชาวอเมริกัน
การแข่งขันระหว่างสโมสรฟุตบอลลิเวอร์พูลกับสโมสรฟุตบอลแมนเชสเตอร์ซิตี

**การแข่งขันระหว่างสโมสรฟุตบอลลิเวอร์พูลกับสโมสรฟุตบอลแมนเชสเตอร์ซิตี** เป็นการแข่งขันระหว่างเมืองของกับ สองสโมสรฟุตบอลอาชีพในอังกฤษ ลิเวอร์พูลลงเล่นเกมเหย้าที่สนามแอนฟีลด์ ขณะที่แมนเชสเตอร์ซิตีลงเล่นเกมเหย้าที่สนามกีฬาซิตีออฟแมนเชสเตอร์

แม้ว่าทั้งสองสโมสรจะมีส่วนร่วมในการแย่งแชมป์ลีกดิวิชัน 1 กันในฤดูกาล 1976–77 แต่ความเป็นคู่แข่งกันนั้นเข้มข้นขึ้นในช่วงกลางคริสตทศวรรษ 2010 ซึ่งทั้งคู่แย่งชิงแชมป์ลีกกันถึงสามฤดูกาล และได้เข้าชิงชนะเลิศยูฟ่าแชมเปียนส์ลีกรวมกันห้าครั้ง แต่ละสโมสรชนะเลิศหนึ่งสมัย นับตั้งแต่ฤดูกาล 2017–18 ซึ่งเป็นช่วงที่ลิเวอร์พูลคุมทีมโดยเยือร์เกิน คล็อพและอาร์เนอ สล็อต และแมนเชสเตอร์ซิตีคุมทีมโดยแป็ป กวาร์ดิออลา ทั้งสองสโมสรครอบครองความยิ่งใหญ่ในฟุตบอลอังกฤษ โดยเป็นเพียงสองสโมสรเท่านั้นที่ชนะเลิศพรีเมียร์ลีกในช่วงเวลานี้ ทั้งคู่ชนะเลิศเอฟเอคัพ 3 จาก 8 ครั้ง และชนะเลิศอีเอฟแอลคัพ 6 จาก 8 ครั้ง และในช่วงเวลาเดียวกันนี้ ทั้งสองสโมสรสร้างสถิติเป็นทีมที่ทำคะแนนในลีกได้มากที่สุดติด 6 จาก 8 อันดับแรกในประวัติศาสตร์พรีเมียร์ลีกนับตั้งแต่ ค.ศ. 1995 ที่มีการลดจำนวนเกมในลีกลงเหลือเพียงฤดูกาลละ 38 นัด ผู้เล่นและผู้จัดการจากลิเวอร์พูลและซิตีต่างก็ได้รับรางวัลส่วนตัวในวงการฟุตบอลอังกฤษนับตั้งแต่ฤดูกาล 2017–18 โดยผู้เล่นยอดเยี่ยมแห่งฤดูกาลของพรีเมียร์ลีก, รางวัลผู้เล่นยอดเยี่ยมแห่งปีของพีเอฟเอ, รางวัลนักฟุตบอลยอดเยี่ยมแห่งปีของสมาคมนักเขียนฟุตบอล และ 5 จาก 6 ครั้งของรางวัลผู้เล่นดาวรุ่งแห่งฤดูกาลของพรีเมียร์ลีก ถูกมอบให้แก่ผู้เล่นของทั้งสองสโมสรนี้ และรางวัลผู้จัดการยอดเยี่ยมแห่งฤดูกาลของพรีเมียร์ลีก ก็ถูกมอบให้แก่ผู้จัดการของทั้งสองสโมสรด้วยเช่นกัน

คุณภาพในการแข่งขันระหว่างสองสโมสรได้รับการชื่นชนจากแฟนฟุตบอลอย่างมาก เจมี คาร์เรเกอร์ นักวิจารณ์ฟุตบอลและอดีตผู้เล่นสโมสรลิเวอร์พูลและทีมชาติอังกฤษ อธิบายใน ค.ศ. 2022 ว่า "เป็นการแข่งขันที่ดีที่สุดในประวัติศาสตร์ฟุตบอลอังกฤษ และไม่เคยได้เห็นการประชันของสองทีมและสองผู้จัดการที่ดีที่สุดในโลกแบบนี้มาก่อน" นอกจากนี้ใน ค.ศ. 2022 บีบีซี ยังกล่าวว่า "การแข่งขันของคู่นี้ในช่วงปีที่ผ่านมา ยกระดับฟุตบอลอังกฤษไปอีกขั้น"

## เกียรติประวัติ

## สถิติการพบกัน
ตารางด้านล่างนี้แสดงสถิติการพบกันในการแข่งขัน ไม่รวมผลในช่วงต่อเวลาพิเศษหรือดวลลูกโทษ

## อ้างอิง

## แหล่งข้อมูลอื่น
*11vs11 - complete results
*World Football - complete results
*LFC Stats - complete results

หมวดหมู่:คู่แข่งฟุตบอล
หมวดหมู่:สโมสรฟุตบอลลิเวอร์พูล
หมวดหมู่:สโมสรฟุตบอลแมนเชสเตอร์ซิตี
เทศบาลตำบลชานุมาน

**เทศบาลตำบลชานุมาน** เป็นองค์การปกครองส่วนท้องถิ่นในตำบลชานุมาน อำเภอชานุมาน จังหวัดอำนาจเจริญ เดิมจัดตั้งขึ้นเป็นสุขาภิบาลชานุมานในปี พ.ศ. 2499 และได้รับการจัดตั้งเป็นเทศบาลตำบลชานุมานในปี พ.ศ. 2542 ปัจจุบันมีประชากรในเขตเทศบาลทั้งหมด 3,149 คน และมี 1,521 ครัวเรือน และมีพื้นที่ครอบคลุมทั้งหมดของหมู่ 1 บ้านชานุมาน, หมู่ 5 บ้านยักษ์คุ และหมู่ 8 บ้านศรีสมบูรณ์ รวม 2.50 ตารางกิโลเมตร (1,562.5 ไร่)

พื้นที่เทศบาลเป็นที่ตั้งศูนย์ราชการของอำเภอ ทั้งที่ว่าการอำเภอชานุมาน โรงพยาบาลชานุมาน สำนักงานสาธารณสุข สำนักงานสรรพกร สถานีตำรวจภูธรชานุมาน ที่ทำการไปรษณีย์ชานุมาน โดยเป็นชุมชนริมทางหลวงแผ่นดินหมายเลข 2034 (ถนนสายเลิงนกทา-ดอนตาล) ซึ่งเชื่อมต่อระหว่างจังหวัดยโสธรและจังหวัดมุกดาหาร และเป็นที่ตั้งของจุดผ่อนปรนการค้าบ้านยักษ์คุที่อยู่ตรงข้ามบ้านเหล่าหมากหูด เมืองไชพูทอง แขวงสะหวันนะเขต สาธารณรัฐประชาธิปไตยประชาชนลาว ได้เปิดทำการเพื่อเป็นการผ่อนปรนให้ประชาชนตามบริเวณชายแดนทั้งสองประเทศซื้อขาย-แลกเปลี่ยนสินค้าอุปโภคบริโภคที่จำเป็น และเพื่อประโยชน์ทางเศรษฐกิจ สังคม วัฒนธรรม และความสัมพันธ์อันดีระหว่างประชาชนของทั้งสองประเทศ 

## อ้างอิง

## แหล่งข้อมูลอื่น

* เว็บไซต์เทศบาลตำบลชานุมาน

ชานุมาน
หมวดหมู่:อำเภอชานุมาน
ซุ่นอี้มี่ไท่เฟย

**ซุ่นอี้มี่ไท่เฟย** (; ไม่ปรากฏ - 21 พฤศจิกายน ค.ศ. 1744) เป็นพระราชเทวีในจักรพรรดิคังซี ประสูติในสกุลหวัง

## พระประวัติ
### รัชศกคังซี
ซุ่นอี้มี่ไท่เฟย ไม่ปรากฏบันทึกทางประวัติศาสตร์ ว่าประสูติเมื่อใด ทราบเพียงแต่ถิ่นที่เดิมก่อนเข้าพระราชวังต้องห้ามคือ ซูโจว ในมณฑลเจียงซู เป็นพระธิดาในหวัง กั๋วเจิ้ง (王國正)

เมื่อทรงเจริญพระชนม์จึงได้ถูกคัดเลือกพระสนม เพื่อเป็นพระสนมในจักรพรรดิคังซี เมื่อจักรพรรดิคังซีเสด็จประพาสทางใต้ ก็มิพบพระญาติของพระนาง

ต่อมา ในวันที่ 28 พฤศจิกายน ค.ศ. 1693 พระนางให้การประสูติ พระราชโอรสองค์ที่ 15 องค์ชายอิ้นอู๋ ถัดมาในวันที่ 18 มิถุนายน ค.ศ. 1695 พระนางทรงให้การประสูติพระโอรสองค์ที่ 16 องค์ชายอิ้นลู่

ปีที่ 38 ในรัชศกคังซี จักรพรรดิคังซีทรงประพาสทางใต้อีกครั้ง พระนางทรงตามหา พระบิดาและพระมารดาในวันที่ 14 มีนาคม โดยจักรพรรดิคังซีทรงเรียกพบกับผู้ว่าราชการมณฑลเจ้อเจียง ต่อมา ในวันที่ 16 มีนาคม ทรงพบกับ หวัง โซ่วกวน ช่างทอผ้าคนหนึ่ง ซึ่งเป็นพระเชษฐาพระนาง จึงทำให้ทราบว่า พระบิดาและพระมารดายังทรงพระชนม์อยู่ จึงได้ทูลเชิญมาพร้อม ในระหว่างนั้นสมเด็จพระพันปีหลวงเหรินเซี่ยนก็ทรงโสมนัส ได้พระราชทานเงิน 100 ตำลึงแด่พระบิดาและพระมารดาพระนาง และจักรพรรดิคังซีทรงได้ประทานเสื้อผ้าให้ 4 ชุด พระนางทรงเป็นธุระจัดการเรื่องอาหารของในแต่ละปีของพระบิดาและพระมารดา จึงทรงจัดเงินไว้สำหรับใช้จ่ายทุกปีและจัดการถวายเครื่องหอมในวัดเป่าเอิน วัดในซูโจว

ในปี ค.ศ 1701 ทรงให้การประสูติพระราชโอรสองค์สุดท้องคือ องค์ชายอิ้นเซี่ย แต่ไม่นานก็ทรงพระประชวรด้วยพระโรคคางทูม ทำให้ในอีก 7 ปี ในค.ศ 1708 จึงเสด็จสิ้นพระชนม์ลง

ทรงได้รับพระอิสริยยศว่า **"มี่ผิน" (密嬪)** ในปี ค.ศ. 1718 ด้วยจักรพรรดิคังซีทรงเล็งเห็นว่า มี่ผินมีพระราชโอรสให้กับพระองค์จึงสมควรสถาปนา

### รัชศกยงเจิ้ง

ต่อมาในปี ค.ศ 1724 พระนางได้รับการสถาปนาเป็น **"มี่เฟย" (密妃)** โดยจักรพรรดิยงเจิ้ง พร้อมกันกับพระราชเทวีหลายพระองค์เช่น ติ้งเฟยหรือพระอัครชายาติ้ง ได้รับการทูลเชิญให้ประทับ ณ พระตำหนักหนิงโซ่ว

### รัชศกเฉียนหลง
จักรพรรดิเฉียนหลงสถาปนาพระนางเป็น **หวงจู่ซุ่นอี้มี่ไท่เฟย** **(皇祖顺懿密太妃)** และนับเป็นพระภรรยาเจ้าในจักรพรรดิคังซีที่ทรงได้รับพระเกียรติยศสูงศักดิ์ โดยทรงคู่กันกับพระนางฉุนอวี้ฉินไท่เฟย ประทับอยู่ร่วมกันกับบรรดาพระภรรยาเจ้าในจักรพรรดิคังซีเช่น เชวี่ยฮุ่ยหวงกุ้ยเฟย, ตุนอี๋หวงกุ้ยเฟย เป็นต้น

พระราชโอรสทั้ง 2 พระองค์ของพระนางคือ อิ้นอู๋และอิ้นลู่ได้ทูลเชิญพระนางให้ไปประทับ ณ พระตำหนัก เพื่อไม่ให้ซ้ำซ้อนกันกับพระนางฉงชิ่งไทเฮา

จวบจนในที่สุดวันที่ 21 พฤศจิกายน ค.ศ. 1744 ช่วงเวลา 19:00 น - 21:00 น พระนางทรงพระประชวรอย่างหนักที่สุด จนเสด็จสิ้นพระชนม์ลง สิริพระชันษาได้ 70 กว่าปี ได้มีพิธีเชิญพระศพออกมาในเวลาต่อมา ประดิษฐานพระศพคู่กันกับพระนางเฉิงเฟย ก่อนจะมีพิธีฝังพระศพ ณ สุสานจิ่งหลิง ในสุสานหลวงตะวันออกแห่งราชวงศ์ชิง

## พระเกียรติยศ
* ในรัชสมัยของจักรพรรดิคังซี (ครองราชย์ ค.ศ. 1661 – ค.ศ. 1722):
** ท่านหญิงหวัง (ตั้งแต่ ค.ศ 1666 / ค.ศ.1674)
** มี่ผิน  (密嬪; ตั้งแต่ ค.ศ 1718)
* ในรัชสมัยของจักรพรรดิยงเจิ้ง (ครองราชย์ ค.ศ. 1722 – ค.ศ. 1735):
** มี่เฟย (密妃; ตั้งแต่ ค.ศ 1724)
* ในรัชสมัยของจักรพรรดิเฉียนหลง (ครองราชย์ ค.ศ. 1735 – ค.ศ. 1796):
** ซุ่นอี้มี่ไท่เฟย (顺懿密太妃; ตั้งแต่ ค.ศ 1735)

## อ้างอิง

หมวดหมู่:บาทบริจาริกาในราชสำนักชิง
หมวดหมู่:บทความที่มีข้อความภาษาจีน
องค์การบริหารส่วนตำบลชานุมาน

**องค์การบริหารส่วนตำบลชานุมาน** เป็นองค์กรปกครองส่วนท้องถิ่นในตำบลชานุมาน อำเภอชานุมาน จังหวัดอำนาจเจริญ (เฉพาะนอกเขตเทศบาลตำบลชานุมาน) โดยจัดตั้งเป็นสภาตำบลชานุมานในปี พ.ศ. 2516 และได้รับการจัดตั้งเป็นองค์การบริหารส่วนตำบลชานุมานในปี พ.ศ. 2539

ปัจจุบันพื้นที่องค์การฯ มีพื้นที่ทั้งหมด 45.18 ตารางกิโลเมตร (28,237.5 ไร่) มีประชากรทั้งหมด 7,377 คนและมี 2,759 ครัวเรือน เป็นที่ตั้งของนิคมเกษตรกรรมทหารผ่านศึกชานุมาน ซึ่งเป็นชุมชนหลักของพื้นที่ โดยเริ่มดำเนินการตั้งแต่ปี พ.ศ. 2513 จัดที่ดินให้ครอบครัวละ 12-25 ไร่ โดยครอบคลุมพื้นที่ 6 หมู่บ้าน 

## อ้างอิง

## แหล่งข้อมูลอื่น

* เว็บไซต์องค์การบริหารส่วนตำบลชานุมาน 

ชานุมาน
หมวดหมู่:อำเภอชานุมาน
การแข่งขันระหว่างสโมสรฟุตบอลเชลซีกับสโมสรฟุตบอลลิเวอร์พูล

**การแข่งขันระหว่างสโมสรฟุตบอลเชลซีกับสโมสรฟุตบอลลิเวอร์พูล** เป็นการแข่งขันระหว่างเมืองของกับ สองสโมสรฟุตบอลอาชีพในประเทศอังกฤษ เชลซีลงเล่นเกมเหย้าที่สนามสแตมฟอร์ดบริดจ์ ในขณะที่ลิเวอร์พูลลงเล่นเกมเหย้าที่สนามแอนฟีลด์

แม้ว่าทั้งสองสโมสรจะแข่งขันในลีกเดียวกันมานานร่วมศตวรรษ แต่ความเป็นคู่ปรับระหว่างเชลซีกับลิเวอร์พูลมีความเข้มข้นขึ้นในช่วงต้นคริสตทศวรรษ 2000 ซึ่งนอกจากในลีก ทั้งคู่ยังได้พบกันหลายครั้งในการแข่งขันฟุตบอลถ้วยต่าง ๆ อาทิ เอฟเอคัพ, อีเอฟแอลคัพ และยูฟ่าแชมเปียนส์ลีก ทั้งสองสโมสรได้เข้าชิงชนะเลิศฟุตบอลถ้วยหลายครั้ง ตั้งแต่ลีกคัพ 2005 นัดชิงชนะเลิศ ซึ่งเชลซีชนะในช่วงต่อเวลาพิเศษ 3–2, เอฟเอคอมมิวนิตีชีลด์ 2006 ซึ่งลิเวอร์พูลชนะ 2–1, เอฟเอคัพ 2012 นัดชิงชนะเลิศ ซึ่งเชลซีชนะ 2–1, ยูฟ่าซูเปอร์คัพ 2019 ซึ่งลิเวอร์พูลชนะดวลลูกโทษ 5–4, อีเอฟแอลคัพและเอฟเอคัพนัดชิงชนะเลิศ ค.ศ. 2022 ซึ่งลิเวอร์พูลเป็นฝ่ายเอาชนะในการดวลลูกโทษหลังจากเสมอในเวลาแบบไร้ประตูทั้งสองนัด และ อีเอฟแอลคัพ 2024 นัดชิงชนะเลิศ ซึ่งลิเวอร์พูลชนะในช่วงต่อเวลาพิเศษ 1–0 นอกจากนี้ ทั้งสองสโมสรยังพบกันในยูฟ่าแชมเปียนส์ลีกถึง 5 ฤดูกาลติดต่อกัน ได้แก่ รอบแบ่งกลุ่มของฤดูกาล 2005–06 ซึ่งเสมอกันแบบไร้ประตูทั้งสองนัด, รอบก่อนรองชนะเลิศของฤดูกาล 2008–09 ซึ่งเชลซีชนะด้วยผลประตูรวม 7–5, รอบรองชนะเลิศของฤดูกาล 2004–05 และฤดูกาล 2006–07 ซึ่งลิเวอร์พูลเอาชนะได้ทั้งสองครั้ง และรอบรองชนะเลิศของฤดูกาล 2007–08 ซึ่งเชลซีเป็นฝ่ายเอาชนะไปได้

สถิติการพบกันทั้งหมด ลิเวอร์พูลเหนือกว่า โดยเป็นเอาชนะไปได้ 87 ครั้ง, เชลซี ชนะ 67 ครั้ง และเสมอกัน 46 ครั้ง นับจากที่เจอกันครั้งล่าสุดเมื่อเดือนตุลาคม ค.ศ. 2025 สถิติชัยชนะที่มากที่สุดของเชลซีคือการชนะ 6–1 ที่สแตมฟอร์ดบริดจ์ในเดือนสิงหาคม ค.ศ. 1937 ส่วนสถิติที่ลิเวอร์พูลชนะมากที่สุดคือชนะ 6–0 เมื่อเดือนเมษายน ค.ศ. 1935

## เกียรติประวัติ

## สถิติการพบกัน

## หมายเหตุ

## อ้างอิง

### บรรณานุกรม
* 
* 

## แหล่งข้อมูลอื่น
*11v11.com

หมวดหมู่:คู่แข่งฟุตบอล
หมวดหมู่:สโมสรฟุตบอลเชลซี
หมวดหมู่:สโมสรฟุตบอลลิเวอร์พูล
หลุยส์-เออแฌน กาแวญัก

พลเอก **หลุยส์-เออแฌน กาแวญัก** () เป็นนายทหารและนักการเมืองชาวฝรั่งเศส ซึ่งมีบทบาทซับซ้อนในช่วงวิกฤตการณ์การเปลี่ยนผ่านสู่สาธารณรัฐฝรั่งเศสที่ 2 เขาเริ่มต้นอาชีพทหารด้วยความโดดเด่นในฐานะผู้พิชิตแอลจีเรีย โดยได้รับการยกย่องจากทักษะการบริหารจัดการและการนำทัพที่เด็ดขาดในดินแดนอาณานิคม จนกระทั่งถูกเรียกตัวกลับมายังปารีสเพื่อแก้ไขวิกฤตการณ์ทางการเมืองที่กำลังเดือดพล่านในปี 1848

## ภูมิหลัง
หลุยส์-เออแฌน กาแวญัก เกิดเมื่อ 15 ตุลาคม 1802 ณ กรุงปารีส ท่ในครอบครัวที่ยึดมั่นในอุดมการณ์สาธารณรัฐนิยมอย่างแรงกล้า โดยเขาเป็นบุตรชายของ ฌ็อง-บาติสต์ กาแวญัก (Jean-Baptiste Cavaignac) อดีตสมาชิกที่ประชุมใหญ่แห่งชาติผู้เคยลงมติประหารชีวิตพระเจ้าหลุยส์ที่ 16 เขาได้รับการศึกษาชั้นยอดจากโรงเรียนสารพัดช่าง (École Polytechnique) ก่อนจะเข้าศึกษาต่อในโรงเรียนทหารที่เมืองเมิซ (Metz) เพื่อฝึกฝนทักษะด้านยุทธโยธา

## ราชการทหาร
หลังจบการศึกษา เขาเข้ารับราชการในกองพันทหารช่าง ประสบการณ์รบครั้งแรกของเขาคือการยกพลสู่โมเรียระหว่างปี 1828–1829 เพื่อสนับสนุนการกู้เอกราชของกรีซ ซึ่งทำให้เขาได้รับการประดับยศร้อยเอก แต่มีอุดมการณ์สาธารณรัฐนิยมอย่างแรงกล้าและเคยถูกพักงานชั่วคราวหลังการปฏิวัติปี 1830 แต่สุดท้ายเขาได้รับเลือกให้กลับมาปฏิบัติหน้าที่อีกครั้ง

### อาณานิคมแอลจีเรีย
ในปี 1832 กาแวญักถูกส่งตัวไปยังแอลจีเรีย ซึ่งเป็นจุดเริ่มต้นของช่วงเวลา 16 ปีที่หล่อหลอมให้เขากลายเป็นผู้แข็งกร้าว เขาได้แสดงทักษะการนำทัพและบริหารจัดการที่เด็ดขาดในหลายยุทธการที่สำคัญ เช่น ยุทธการที่ออร็อง (Oran) ในปี 1833 ผลงานที่สร้างชื่อเสียงให้เขามากที่สุดคือการได้รับความไว้วางใจให้ดำรงตำแหน่งผู้บัญชาการป้อมปราการที่ตแลมแซน (Tlemcen) นานถึงสิบห้าเดือน ท่ามกลางการปิดล้อมและสภาพแวดล้อมที่อันตรายยิ่ง ความสำเร็จนี้ทำให้จอมพลโทมัส รอแบร์ บูโฌด์ ถึงขั้นกล่าวยกย่องเขา จากนั้นเขาก้าวหน้าอย่างรวดเร็ว จนมีตำแหน่งสูงสุดในสายงานคือ ผู้ว่าการนิคมแอลจีเรีย

## ผู้นำสูงสุดของสาธารณรัฐ
งานการเมืองของกาแวญักเริ่มต้นในปี 1848 เมื่อเขาได้รับแต่งตั้งเป็นรัฐมนตรีว่าการกระทรวงการสงครามท่ามกลางวิกฤตการณ์ปฏิวัติ 

ในช่วงเหตุการณ์ "การลุกฮือเดือนมิถุนายน" (les journées de Juin) ในช่วงนั้นฝรั่งเศสยังไม่มีรัฐธรรมนูญฉบับใหม่ที่กำหนดตำแหน่งประธานาธิบดีอย่างเป็นทางการ สภาจึงจำเป็นต้องรวมอำนาจไว้ที่ตัวบุคคลเดียวเพื่อความรวดเร็วในการตัดสินใจ เขาได้รับแต่งตั้งจากสภาให้ดำรงตำแหน่ง "ประมุขอำนาจบริหาร" (Chef du pouvoir exécutif) ควบคู่กับตำแหน่งนายกรัฐมนตรี (Président du Conseil des ministres) ทำให้กาแวญักมีอำนาจค่อนข้างเบ็ดเสร็จ กาแวญักเลือกใช้ยุทธวิธีทางการทหารเข้าปราบปรามประชาชนอย่างโหดเหี้ยมเพื่อรักษาความมั่นคงของระบอบสาธารณรัฐสายกลาง  ฝ่ายรัฐบาลมีผู้เสียชีวิต 1,600 คน ฝ่ายแรงงานมีผู้เสียชีวิต 3,000 –5,000 คน เหตุการณ์นี้ทำให้เขาได้ฉายาว่า **เจ้าชายแห่งเลือด** (prince du sang)

ในช่วงที่ครองอำนาจสูงสุด กาแวญักพยายามสร้างระบอบสาธารณรัฐที่มีเสถียรภาพโดยยึดหลักกฎหมายและรัฐธรรมนูญอย่างเคร่งครัด เขาปฏิเสธการประนีประนอมกับกลุ่มการเมืองขั้วสุดโต่งทั้งสองฝ่าย อย่างไรก็ตาม จุดอ่อนสำคัญของเขาคือการขาดเสน่ห์ทางการเมืองและความเห็นอกเห็นใจต่อชนชั้นแรงงานที่ได้รับผลกระทบจากนโยบายของรัฐ ในการเลือกตั้งประธานาธิบดีเดือนธันวาคม 1848 เขาพ่ายแพ้อย่างย่อยยับต่อเจ้าชายหลุยส์-นโปเลียน โบนาปาร์ต เนื่องจากประชาชนส่วนใหญ่โหยหาผู้นำที่จะนำความรุ่งโรจน์ในอดีตกลับมา มากกว่านายทหารที่ดูเย็นชาและมีภาพลักษณ์ของการนองเลือด ความพ่ายแพ้ของกาแวญักคือจุดเริ่มต้นของการล่มสลายของสาธารณรัฐที่สอง

## อ้างอิง

หมวดหมู่:บุคคลจากปารีส